Η+ανάπτυξη+του+Δικτύου


 * __Η ανάπτυξη του Δικτύου__**

« Πως αναπτύσσεται τώρα αυτό το σεμινάριο-Δίκτυο. Είπαμε ότι η βάση είναι ένα 6μηνο σεμινάριο. Συνήθως ξεκινάει Νοέμβριο και τελειώνει Μάιο. Έχει πολύ μεγάλη χρονική διάρκεια και πρόκειται για καθαρό ημερολογιακό σεμινάριο 26 εβδομάδων, αν μετρήσεις το ημερολόγιο είναι πραγματικό εξάμηνο, όχι εικονικό.

Η υλοποίηση είναι αυτή που λέγεται **blended**, **δηλαδή γίνεται από απόσταση μέσω της ιστοσελίδας**. Υπάρχουν 26 εβδομάδες με εκπαιδευτικό υλικό και εκπαιδευτικές ασκήσεις σε κάθε εβδομάδα και υπάρχουν και 5 συναντήσεις περίπου στο πρότυπο που λειτουργεί το [|Ελληνικό Ανοιχτό Πανεπιστήμιο.] Στην αρχή, στο τέλος και 3 ενδιάμεσα, 5 εκπαιδευτικές συναντήσεις. Προσπαθούμε και επεκτείνουμε αυτό το σεμινάριο.

Ξεκίνησε από ένα νομό, όπως θα φανεί αργότερα το [|νομό Ηλείας]. Αυτή την στιγμή είμαστε σε 8 διαφορετικές πόλεις της Ελλάδας και το επεκτείνουμε μέσω πολλαπλασιαστών. Εγώ θα έλεγα ότι είμαι ένας τέτοιος πολλαπλασιαστής. Κάποτε παρακολούθησα ως εκπαιδευόμενη, στην συνέχεια μπήκα στην ομάδα υλοποίησης και λειτουργώ κατά κάποιο τρόπο ως ένας πολλαπλασιαστής. Προσπάθησα να αποτυπώσω εδώ, πως λειτουργεί αυτό το πράγμα. Είμαστε στον 4ο χρόνο φέτος. Τον πρώτο χρόνο υπήρχαν κάποια τμήματα σε ένα νομό, που γινόντουσαν από 5 εκπαιδευτικούς υπό την αιγίδα του Γραφείου της [|Δευτεροβάθμιας Εκπαίδευσης Ηλείας]. Τον δεύτερο χρόνο έμεινε στον ίδιο νομό, τον τρίτο χρόνο σε 4 νομούς και φέτος είμαστε σε 7 νομούς με 8 πόλεις. Βλέπετε στο τέλος ποιες είναι οι πόλεις αυτές και θα παρατηρήσετε επειδή ειπώθηκε για την Αθήνα, ότι πολλά γίνονται στην Αθήνα, ότι μας λείπουν οι μεγάλες πόλεις της Ελλάδας, αν και προσπαθούμε φανατικά να βρούμε υποστηριχτές στην Αθήνα (γέλια). Λοιπόν είμαστε της επαρχίας εμείς. Προσπαθούμε να προβάλλουμε αυτή την δουλειά, έχουμε αφιερώσει πάρα πολύ χρόνο, όπως θα δείτε παρακάτω, τελείως εθελοντικά, δεν αμείβεται κανείς.

Οι εκπαιδευόμενοι που κάνουν 130 ασκησούλες, στις υποχρεώσεις τους είναι να κάνουν το 70% από 130 ασκήσεις, και πόσο υλικό έχουν διαβάσει, και πόσο στον η/υ δοκιμάζεις και δεν σου βγαίνει και ξανά και ξανά παιδεύεσαι. . ., παίρνουν απλώς μια βεβαίωση από την Δευτεροβάθμια ότι παρακολούθησαν αυτό και που δεν πολυμετράει και κάπου, δεν είναι μια βεβαίωση του ΠΕΚ, του [|ΟΕΠΕΚ] που είναι πιο επίσημη. Παρόλα αυτά εμείς προσπαθούμε να το διαδώσουμε με ημερίδες, στο μέσο η μεγάλη αφισούλα είναι από μια «εσπερίδα» στην Ηλεία, την ονομάσαμε γιατί ήταν απογευματινή και τα γύρω-γύρω στο πλάϊ, τα 2 θα γίνουν προσεχώς φέτος, τα 2 έγιναν πέρσι. Είναι workshop βιωματικά εργαστήρια στα πλαίσια συνεδρίων που έχουμε υλοποιήσει.

Έχουμε την υποστήριξη από το [|Πανελλήνιο Σχολικό Δίκτυο] και αυτή συνίσταται στο ότι μας δίνουν τον server. Έχουμε το υλικό μας εκεί και δεν πληρώνουμε κάπου για να μπορούμε να λειτουργήσουμε. Δεν έχουμε έξοδα στην ουσία, τον προσωπικό μας χρόνο και κόπο και βεβαίως σε κάθε τόπο δεν θα μπορούσε ποτέ κάθε εκπαιδευτικός να πει εγώ είμαι ο εκπαιδευτικός και επιμορφώνω. Προσπαθούμε και επιτυγχάνουμε είτε από ενέργειες της Δευτεροβάθμιας είτε από τον σχολικό σύμβουλο, από κάποιο πιο επίσημο φορέα, να είμαστε υπό την αιγίδα του, να έχουμε την οργάνωση. Ποσοτικά στοιχεία για φέτος, τα μέλη του Δικτύου είναι 265 αυτή την στιγμή.

Οι οργανωτές που σιγά-σιγά ξεκίνησαν με 5 άτομα, οφείλω τουλάχιστον να πω το όνομα του ιδρυτή και στυλοβάτη και του ανθρώπου που έχει δημιουργήσει όλη αυτή την προσπάθεια. [|**Λέγεται Βασίλης Νταλούκας**]. Εργάζεται, είναι εκπαιδευτικός στην Ηλεία. Κάθε χρόνο είπαμε μέσω πολλαπλασιαστών, διευρύνεται η ομάδα της οργάνωσης και υλοποίησης του σεμιναρίου. Φέτος είμαστε 25 άτομα. Βλέπετε τα τμήματα που έχουμε σε διάφορες πόλεις και είναι περίπου στα 20 άτομα (λίγο πάνω-λίγο κάτω). Να πω ότι έχουμε και πολλές αιτήσεις, δηλαδή σε μια συνηθισμένη πόλη, στην [|Τρίπολη] πχ που εργάζομαι εγώ ζητούσαμε-προκηρύξαμε ότι θα έχουμε 15 θέσεις και είχαμε 100 αιτήσεις. Δηλαδή την ίδια εποχή που το Β’ επίπεδο με το ζόρι δημιουργεί τμήματα. Δεν υπονοώ κάτι, απλά το αναφέρω (γέλια από παρευρισκόμενους).

Νομίζω ότι οι εκπαιδευτικοί επειδή πραγματικά δεν έχουν χρόνο, το να είναι 10-15 ώρες κάθε εβδομάδα σε κάθε σεμινάριο, το blended σύστημα, σε οποιαδήποτε μορφή επιμόρφωσης θα αυξήσει τις αιτήσεις. Έχω την εντύπωση σαν εργαζόμενη, μητέρα κλπ. Παράλληλα επειδή από Αλεξανδρούπολη, από Αθήνα, από οπουδήποτε μας ζητάνε να έρθουν στο σεμινάριο, αφήνουμε τους ανθρώπους, όποιον θέλει, να έρθει από απόσταση, δηλαδή δεν δεσμεύεται με αυτά που λέμε εμείς, έρχεται, κοιτάει, κάνει ότι θέλει. Μας ρωτάει σε ότι θέλει και δεν παίρνει βεβαίωση γιατί δεν ανήκει σε κάποιο τμήμα. Έχουμε τέτοιους ανθρώπους που έχουν κάνει εθελοντικά 70 ασκήσεις, γιατί θέλουν, γιατί έχουν κάτι να τους πει.»